CELEX: 62018CA0056
Language: el
Date: 2020-03-11 00:00:00
Title: Υπόθεση C-56/18 P: Απόφαση του Δικαστηρίου (πέμπτο τμήμα) της 11ης Μαρτίου 2020 — Ευρωπαϊκή Επιτροπή κατά Gmina Miasto Gdynia, Port Lotniczy Gdynia Kosakowo sp. z o.o., Δημοκρατίας της Πολωνίας (Αίτηση αναιρέσεως – Κρατικές ενισχύσεις – Άρθρο 108, παράγραφος 2, ΣΛΕΕ – Επενδυτικές ενισχύσεις – Ενισχύσεις λειτουργίας – Υποδομές αερολιμένων – Δημόσια χρηματοδότηση χορηγηθείσα από τους Δήμους της Gdynia και του Kosakowo για τη μετατροπή του αερολιμένα Gdynia-Kosakowo – Απόφαση της Ευρωπαϊκής Επιτροπής – Ενίσχυση ασύμβατη προς την εσωτερική αγορά – Διαταγή ανακτήσεως της ενισχύσεως – Ακύρωση από το Γενικό Δικαστήριο της Ευρωπαϊκής Ένωσης – Ουσιώδης τύπος – Διαδικαστικά δικαιώματα των ενδιαφερομένων)

29.6.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 215/3
            
         
      Απόφαση του Δικαστηρίου (πέμπτο τμήμα) της 11ης Μαρτίου 2020 — Ευρωπαϊκή Επιτροπή κατά Gmina Miasto Gdynia, Port Lotniczy Gdynia Kosakowo sp. z o.o., Δημοκρατίας της Πολωνίας
      (Υπόθεση C-56/18 P) (1)
      
      (Αίτηση αναιρέσεως - Κρατικές ενισχύσεις - Άρθρο 108, παράγραφος 2, ΣΛΕΕ - Επενδυτικές ενισχύσεις - Ενισχύσεις λειτουργίας - Υποδομές αερολιμένων - Δημόσια χρηματοδότηση χορηγηθείσα από τους Δήμους της Gdynia και του Kosakowo για τη μετατροπή του αερολιμένα Gdynia-Kosakowo - Απόφαση της Ευρωπαϊκής Επιτροπής - Ενίσχυση ασύμβατη προς την εσωτερική αγορά - Διαταγή ανακτήσεως της ενισχύσεως - Ακύρωση από το Γενικό Δικαστήριο της Ευρωπαϊκής Ένωσης - Ουσιώδης τύπος - Διαδικαστικά δικαιώματα των ενδιαφερομένων)
      (2020/C 215/03)
      Γλώσσα διαδικασίας: η πολωνική
      
         Διάδικοι
      
      
         Αναιρεσείουσα: Ευρωπαϊκή Επιτροπή (εκπρόσωποι: K. Herrmann, D. Recchia και S. Noë)
      
         Λοιποί διάδικοι στη διαδικασία: Gmina Miasto Gdynia, Port Lotniczy Gdynia Kosakowo sp. z o.o. (εκπρόσωποι: T. Koncewicz, adwokat, M. Le Berre, δικηγόρος, K. Gruszecka-Spychała και P. Rosiak, radcowie prawni). Δημοκρατία της Πολωνίας (εκπρόσωποι: B. Majczyna και M. Rzotkiewicz)
      
         Διατακτικό
      
      Το Δικαστήριο αποφασίζει:
      
                  1)
               
               
                  Αναιρεί την απόφαση του Γενικού Δικαστηρίου της Ευρωπαϊκής Ένωσης της 17ης Νοεμβρίου 2017, Gmina Miasto Gdynia και Port Lotniczy Gdynia Kosakowo κατά Επιτροπής (T-263/15).
               
            
                  2)
               
               
                  Απορρίπτει την τρίτη αιτίαση του έκτου λόγου της προσφυγής ακυρώσεως, κατά το μέρος που η αιτίαση αυτή αφορά προσβολή των διαδικαστικών δικαιωμάτων των εν προκειμένω ενδιαφερομένων εκ του λόγου ότι δεν παρασχέθηκε σε αυτούς η δυνατότητα να διατυπώσουν τις απόψεις τους, πριν από την έκδοση της αποφάσεως (ΕΕ) 2015/1586 της Επιτροπής, της 26ης Φεβρουαρίου 2015, σχετικά με το μέτρο SA.35388 (13/C) (πρώην 13/NN και πρώην 12/N) — Πολωνία — Κατασκευή του αερολιμένα Gdynia-Kosakowo, ως προς την κρισιμότητα της ανακοινώσεως της Επιτροπής με τίτλο «Κατευθυντήριες γραμμές για τις κρατικές ενισχύσεις σε αερολιμένες και αεροπορικές εταιρείες».
               
            
                  3)
               
               
                  Αναπέμπει την υπόθεση ενώπιον του Γενικού Δικαστηρίου της Ευρωπαϊκής Ένωσης για να αποφανθεί, αφενός, επί των πτυχών της τρίτης αιτιάσεως του έκτου λόγου της προσφυγής ακυρώσεως επί των οποίων δεν αποφάνθηκε στην απόφαση του Γενικού Δικαστηρίου της Ευρωπαϊκής Ένωσης της 17ης Νοεμβρίου 2017, Gmina Miasto Gdynia και Port Lotniczy Gdynia Kosakowo κατά Επιτροπής (T-263/15) και, αφετέρου, επί των πέντε πρώτων λόγων ακυρώσεως της προσφυγής αυτής.
               
            
                  4)
               
               
                  Επιφυλάσσεται επί των δικαστικών εξόδων.
               
            
         (1)  ΕΕ C 152 της 30.04.2018.